
PARLAMENTUL  ROMÂNIEI

CAMERA DEPUTAŢILOR

	 Comisia pentru sănătate şi familie
 Nr. 4c- 8/135//2018                                                                                                                                                                                                                                                                     
Bucureşti, 12.04.2018
      
	 Comisia pentru agricultură, silvicultură,
industrie alimentară și servicii specifice
 Nr. 4c-4/229
Bucureşti, 10.04.2018


	
	


BIROULUI PERMANENT
AL

CAMEREI DEPUTAŢILOR
Vă înaintăm, alăturat, Raportul comun privind cererea de reexaminare formulată de Președintele României asupra  Legii pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar, cu care Comisia pentru sănătate şi familie şi Comisia pentru agricultură, silvicultură, industrie alimentară și servicii specifice, au fost sesizate spre dezbatere în fond, în conformitate cu prevederile art.137 din Regulamentul Camerei Deputaților, cu adresa Plx. 450/2017/2018 din 26 martie 2018. 
În raport cu obiectul şi conţinutul său, Legea face parte din categoria legilor ordinare.

PREŞEDINTE,                                                     PREŞEDINTE,
  Conf. Univ.  Dr.  Florin Buicu                                     Alexandru Stănescu

RAPORT COMUN
privind
cererea de reexaminare formulată de Președintele României asupra Legii pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar (Plx. 450/2017/2018)

În conformitate cu prevederile art.137 din Regulamentul Camerei Deputaților, republicat, cu modificările și completările ulterioare, Comisia pentru agricultură, silvicultură, industrie alimentară și servicii specifice și Comisia pentru sănătate și familie au fost sesizate, spre dezbatere în vederea întocmirii unui raport comun asupra Legii pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar.
Președintele României, la data de 23.02.2018, s-a adresat Parlamentului cu cererea de reexaminare asupra Legii pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar.
În urma reexaminării, Senatul în calitate de primă Cameră sesizată a respins cererea formulată de Președintele României și a adoptat Legea pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar în forma transmisă la promulgare cu un amendament admis, în ședința din 13.03.2018.

La dezbaterea legii s-au avut în vedere avizul favorabil al Consiliului Legislativ nr. 763/25.09.2017, avizul negativ al Comisiei pentru drepturile omului, culte și problemele minorităților naționale nr. 4c-5/522/22 noiembrie 2017 și avizul favorabil al Comisiei pentru muncă și protecție socială nr.4c-7/1159 din 27 noiembrie 2017.  Conform prevederilor art. 75 din Constituţia României, republicată, Camera Deputaţilor este Cameră decizională.

Legea supusă reexaminării are ca obiect de reglementare modificarea și completarea Legii nr. 160/1998 pentru organizarea și exercitarea profesiunii de medic veterinar, republicată, în vederea implementării în legislația națională a noilor prevederi europene în domeniu.
În conformitate cu prevederile art. 61 și art. 63 din Regulamentul Camerei Deputaților, republicat, cu modificările și completările ulterioare Comisia pentru agricultură, silvicultură, industrie alimentară și servicii specifice și Comisia pentru sănătate și familie și-au desfășurat lucrările în ședințe separate.

Membrii Comisie pentru agricultură, silvicultură, industrie alimentară și servicii specifice au reexaminat legea  în ședința din 04.04.2018. La lucrările Comisiei pentru agricultură, silvicultură, industrie alimentară și servicii specifice și-au înregistrat prezența un număr de 25 deputați din totalul de 25 de membrii ai Comisiei. La dezbaterile Comisiei au participat, în calitate de invitați, domnul Traian Petcu, vicepreședinte Autoritatea Națională Sanitară Veterinară și pentru Siguranța Alimentelor și domnul Cristian Duicu, director general Autoritatea Sanitară Veterinară și pentru Siguranța Alimentelor.
În urma dezbaterii cererii de reexaminare și a legii adoptate de Senat, deputații Comisiei pentru agricultură, silvicultură, industrie alimentară și servicii specifice au hotărât cu majoritate de voturi (s-au înregistrat 11 voturi împortivă) respingerea cererii de reexaminare formulată de Președintele României și să propună plenului Camerei Deputaților adoptarea Legii pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar, în forma trimisă inițial la promulgare de Parlament. Amendamentul respins este cuprins în anexa la prezentul raport.

Membrii Comisie pentru sănătate și familie au reexaminat legea  în ședința din 11 aprilie 2018. La lucrările Comisiei pentru sănătate și familie și-au înregistrat prezența un număr de 15 deputați din totalul de 18 de membrii ai Comisiei. 
În urma dezbaterii cererii de reexaminare și a legii adoptate de Senat, deputații Comisiei pentru sănătate și familie, au hotărât cu majoritate de voturi (9 pentru, 5 împotrivă, 1 abținere) respingerea cererii de reexaminare formulată de Președintele României și să propună plenului Camerei Deputaților adoptarea Legii pentru aprobarea Ordonanței de urgență a Guvernului nr. 70/2017 privind modificarea și completarea Legii nr. 160/1998 pentru organizarea și exercitarea profesiunii de medic veterinar, în forma trimisă inițial la promulgare de Parlament.
În raport cu obiectul şi conţinutul său, Legea face parte din categoria legilor ordinare.

              PREŞEDINTE,                                                        PREŞEDINTE,                                                                                           
        Conf. Univ. Dr. Florin Buicu                                 Alexandru Stănescu
              SECRETAR,
                         SECRETAR, 

          Dr. Vass Levente                                                         Dan Ciocan

Consilier parlamentar, Florin Danciu





Șef serviciu, Anton Păștinaru

Consilier parlamentar, dr. Gabriela Amalia Ciurea

Anexă

AMENDAMENT RESPINS

	Nr.

crt
	Text initial adoptat de Parlament
	Text Senat după reexaminare
	Text propus de Comisie

(autorul amendamentului)
	Motivarea amendamentului
	Camera decizională

	
	1.  La articolul unic, după  punctul  3 se introduce un  nou punct,  punctul 31 cu următorul cuprins:

“31.La articolul 16, alineatul (2) se modifică și va avea  următorul cuprins:

 «(2) Calitatea de membru al Colegiului Medicilor Veterinari,în cazul funcționarilor publici, se suspendă pe perioada exercitării funcției publice.»”
	1.La articolul unic, după punctul 3 se introduce un nou punct, pct. 31, cu următorul cuprins:

 „31. La articolul 16, alineatul (2) se modifică și va avea următorul cuprins:

«(2) Pe perioada exercitării funcției publice, medicul veterinar nu poate profesa ca medic veterinar concesionar sau de liberă practică, iar calitatea acestuia de membru al Colegiului Medicilor Veterinari se suspendă pe această perioadă»“


	1.La articolul unic, după punctul 3 se introduc două noi puncte, pct. 31 și 32, cu următorul cuprins:

„31. La articolul 16, alineatul (2) se modifică și va avea următorul cuprins:

«(2) Pe perioada exercitării funcției publice, medicul veterinar nu poate profesa ca medic veterinar concesionar sau de liberă practică.

32 La articolul 16, după alineatul 2 se introduce un nou alineat 3 cu următorul cuprins:

Medicii veterinari, funcționari publici pot fi la cerere membri ai Colegiului Medicilor Veterinari, cu respectarea condițiilor prevăzute la art. 2»“.

Autor Tinel Gheorghe, deputat PNL
	1.

2. Ca urmare a respingerii cererii de reexaminare


	Camera Deputaților

